# NÁRODNÁ RADA SLOVENSKEJ REPUBLIKY

## VIII. volebné obdobie

Číslo: PREDS – 269/2021

750a

### Informácia

**o výsledku prerokovania návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Richardovi SULÍKOVI, poverenému riadením Ministerstva hospodárstva Slovenskej republiky (tlač 750)** **vo výboroch Národnej rady Slovenskej republiky**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I.

 Predseda Národnej rady Slovenskej republiky svojím rozhodnutím č. 774 z 19. októbra 2021 pridelil návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Richardovi SULÍKOVI, poverenému riadením Ministerstva hospodárstva Slovenskej republiky (tlač 750) na prerokovanie všetkým výborom Národnej rady Slovenskej republiky (okrem Mandátového a imunitného výboru Národnej rady Slovenskej republiky, Výboru Národnej rady Slovenskej republiky pre nezlučiteľnosť funkcií, Výboru Národnej rady Slovenskej republiky pre európske záležitosti, Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby, Osobitného kontrolného výboru Národnej rady Slovenskej republiky na kontrolu činnosti Vojenského spravodajstva a Výboru Národnej rady Slovenskej republiky na preskúmavanie rozhodnutí Národného bezpečnostného úradu) s termínom prerokovania do určeného termínu konania schôdze.

Ako gestorský výbor určil Výbor Národnej rady Slovenskej republiky pre hospodárske záležitosti, ktorý zároveň určil, aby pripravil na schôdzu Národnej rady Slovenskej republiky správu o výsledku prerokovania uvedeného návrhu vo výboroch.

II.

Predložený návrh skupiny poslancov prerokovali jednotlivé výbory v určenom termíne.

Výbor Národnej rady Slovenskej republiky pre pôdohospodárstvo a životné prostredie o návrhu nerokoval, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný.

Zahraničný výbor Národnej rady Slovenskej republiky o návrhu nerokoval, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný.

Nasledovné výbory neprijali k návrhu uznesenie, keďže návrh uznesenia nezískal podporu potrebnej nadpolovičnej väčšiny všetkých poslancov podľa čl. 88 ods. 2 Ústavy Slovenskej republiky a § 52 ods. 4 zákona Národnej rady Slovenskej republiky č. 350/1996 Z. z. o  rokovacom poriadku Národnej rady Slovenskej republiky v znení neskorších predpisov:

Ústavnoprávny výbor Národnej rady Slovenskej republiky

Výbor Národnej rady Slovenskej republiky pre financie a rozpočet

Výbor Národnej rady Slovenskej republiky pre hospodárske záležitosti

Výbor Národnej rady Slovenskej republiky pre verejnú správu a regionálny rozvoj

Výbor Národnej rady Slovenskej republiky pre zdravotníctvo

Výbor Národnej rady Slovenskej republiky pre obranu a bezpečnosť

Výbor Národnej rady Slovenskej republiky pre vzdelávanie, vedu, mládež a šport

Výbor Národnej rady Slovenskej republiky pre kultúru a médiá

Výbor Národnej rady Slovenskej republiky pre ľudské práva a národnostné menšiny

Výbor Národnej rady Slovenskej republiky pre sociálne veci.

**III.**

Návrh správy o výsledku prerokovania návrhu skupiny poslancov Národnej rady Slovenskej republiky na  vyslovenie nedôvery členovi vlády Slovenskej republiky Richardovi SULÍKOVI, poverenému riadením Ministerstva hospodárstva Slovenskej republiky (tlač 750) prerokoval Výbor Národnej rady Slovenskej republiky pre hospodárske záležitosti ako gestorský výbor na 80. schôdzi dňa 26. októbra 2021. Správa výboru nebola schválená, keďže návrh správy, nezískal súhlas potrebnej väčšiny členov výboru.

Predseda Výboru Národnej rady Slovenskej republiky pre hospodárske záležitosti poveril poslanca Národnej rady Slovenskej republiky Radovana Kazdu, aby na schôdzi Národnej rady Slovenskej republiky informoval o výsledku prerokovania návrhu skupiny poslancov Národnej rady Slovenskej republiky na  vyslovenie nedôvery členovi vlády Slovenskej republiky Richardovi SULÍKOVI, poverenému riadením Ministerstva hospodárstva Slovenskej republiky (tlač 750) a poslankyňu Magdalénu Sulanovú, aby plnili úlohu spravodajcov.

Návrh uznesenia Národnej rady Slovenskej republiky je uvedený v prílohe.

Bratislava 26. októbra 2021

Peter **K r e m s k ý, v**.r.

predseda

Výbor NR SR pre hospodárske záležitosti

NÁRODNÁ RADA SLOVENSKEJ REPUBLIKY

VIII. volebné obdobie

N á v r h

U Z N E S E N I E

Národnej rady Slovenskej republiky

z ........... októbra 2021

k návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Richardovi SULÍKOVI, poverenému riadením Ministerstva hospodárstva Slovenskej republiky

Národná rada Slovenskej republiky

po prerokovaní uvedeného návrhu podľa čl. 88 Ústavy Slovenskej republiky

vyslovuje nedôveru

členovi vlády Slovenskej republiky Richardovi SULÍKOVI, poverenému riadením Ministerstva hospodárstva Slovenskej republiky.

Bratislava ..........2021